b'\n_START_ARTICLE_\nIzguba las\n_START_PARAGRAPH_\nIzguba las, znana tudi kot alopecija ali ple\xc5\xa1avost, se ti\xc4\x8de delne izgube las na glavi ali telesu. Po navadi je prizadeta najmanj glava. Izpadanje las je lahko razli\xc4\x8dno resno. Lahko gre za majhno obmo\xc4\x8dje, prizadene pa lahko tudi celotno telo. Obi\xc4\x8dajno vnetje ali brazgotinjenje nista prisotna. izpadanje las pri nekaterih ljudeh povzro\xc4\x8da psiholo\xc5\xa1ko stisko._NEWLINE_Pogoste vrste so: mo\xc5\xa1ki vzorec izpadanja las, \xc5\xbeenski vzorec izpadanja las, alopecija areata ter red\xc4\x8denje las, znano kot telogen effluvium. Vzrok za mo\xc5\xa1ki vzorec izpadanja las je kombinacija genetike in mo\xc5\xa1kih hormonov, vzrok za \xc5\xbeenski vzorec ni jasen. Alopecia areata ima avtoimunske vzroke, telogen effluvium pa je obi\xc4\x8dajno posledica fizi\xc4\x8dno ali psiholo\xc5\xa1ko stresnega dogodka. Telogen effluvium se pojavlja pogosto po nose\xc4\x8dnosti._NEWLINE_Manj pogosti vzroki za izpadanje las brez vnetja in brazgotinjenja vklju\xc4\x8dujejo puljenje las, nekatera zdravila, med drugim kemoterapijo, HIV/AIDS, hipotiroidizem, ter podhranjenost, med drugim zaradi pomanjkanja \xc5\xbeeleza. Vzroki za izpadanje las, pri katerem pride do brazgotin ali vnetja, vklju\xc4\x8dujejo glivi\xc4\x8dne oku\xc5\xbebe, lupus erythematosus, radioterapijo, in sarkoidozo. Diagnoza za izpadanje las delno temelji na prizadetih obmo\xc4\x8djih._NEWLINE_Vzor\xc4\x8dno izpadanje las se lahko preprosto zdravi tako, da se prizadeta oseba sprijazni s stanjem. Poseg, ki se lahko poizkusi, vklju\xc4\x8duje zdravila, kot sta minoksidil ali finasterid, in operacijo presaditve las. Alopecija areata se lahko zdravi s steroidnimi injekcijami v prizadeto podro\xc4\x8dje; da pride do vidnega u\xc4\x8dinka, pa jih je treba pogosto ponavljati. Izpadanje las je pogosten problem. Vzor\xc4\x8dno izpadanje las pri starosti petdeset let prizadene pribli\xc5\xbeno polovico mo\xc5\xa1kih in \xc4\x8detrtino \xc5\xbeensk. Pri pribli\xc5\xbeno 2\xc2\xa0% ljudi se enkrat v \xc5\xbeivljenju pojavi alopecija areata._NEWLINE_Manj pogosti vzroki za izpadanje las brez vnetja in brazgotinjenja vklju\xc4\x8dujejo puljenje las, nekatera zdravila, med drugim kemoterapijo, HIV/AIDS, hipotiroidizem, ter podhranjenost, med drugim zaradi pomanjkanja \xc5\xbeeleza. Vzroki za izpadanje las, ki se pojavi z brazgotinjenje, pri katerem pride do brazgotin ali vnetja vklju\xc4\x8dujejo glivi\xc4\x8dne oku\xc5\xbebe, lupus erythematosus, radioterapijo, in sarkoidozo. Diagnoza za izpadanje las delno temelji na prizadetih obmo\xc4\x8djih.'